Vyhodnotenie pripomienkového konania
Spôsob pripomienkového konania:	skrátený – od 20. 9. 2005 do 27. 9. 2005	
Zoznam oslovených subjektov:	Kancelária prezidenta SR, Národná rada SR, Ústavný súd SR, Generálna prokuratúra SR, Kancelária PPVL, Úrad vlády SR, Ministerstvo financií SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo školstva SR, Ministerstvo vnútra SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo zdravotníctva SR, Ministerstvo životného prostredia SR, Najvyšší kontrolný úrad SR, Národný bezpečnostný úrad, Protimonopolný úrad SR, Úrad pre verejné obstarávanie, Štatistický úrad SR, Konfederácia odborových zväzov SR, Asociácia zamestnávateľských zväzov a združení SR, Republiková únia zamestnávateľov.	
Počet oslovených subjektov:	27	
Zaslali do stanoveného termínu:	21 	
Zaslali po termíne:	0	
Vôbec nezaslali:	6	
Subjekty, ktoré nemali pripomienky:	Ministerstvo obrany SR, Štatistický úrad SR, Konfederácia odborových zväzov SR.	
Počet vznesených pripomienok:	28	
Počet akceptovaných:	27	
Počet neakceptovaných, z toho počet zásadných:	1 z toho zásadných 0	

Rezort	Pripomienka	Typ	Vyh.	Spôsob vyhodnotenia	
Kancelária prezidenta	Na základe  posledného zberu dát o počte licencií pre potreby Multilicenčnej zmluvy Microsoft Enterprise Agreement a následného navýšenia počtu osobných počítačov Vás žiadame upraviť počet licencií na 90 ks.	O	A	Zapracované v texte.	
	Finančné prostriedky pre plnenie úloh vyplývajúcich zo zmluvy pre rok 2006 požadujeme zabezpečiť prostredníctvom Ministerstva dopravy, pôšt a telekomunikácií SR v rámci bodu B4 navrhovaného uznesenia vlády s možnosťou presunu nepokrytých finančných nákladov na roky 2007 a 2008...	O	A	Upravený bod uznesenia B. 4.	
NR SR	Kancelária Národnej rady Slovenskej republiky si pri návrhu rozpočtu na rok 2006 v zmysle pokračovania financovania Multilicenčnej zmluvy (roky 2003 – 2005) podľa uznesenia  vlády č. 1020 zo 4. septembra 2002 neuplatnila výdavky na softverové produkty, ktoré sú nám poskytované cez schválenú zmluvu (Upgrade Windows, MS Office Standard a Core CAL). Nie je preto možné znížiť výdavky našej organizácie na rok 2006 o výdavky na tieto softvérové produkty v zmysle navrhovaného bodu B.2 navrhovaného uznesenia. 
Vzhľadom na skutočnosť, že uvedené licencie sú potrebné pre Kanceláriu Národnej rady Slovenskej republiky, navrhujeme aby finančné prostriedky pre plnenie úloh vyplývajúcich zo zmluvy pre rok 2006 boli zabezpečené Ministerstvom dopravy, pôšt a telekomunikácií v rámci bodu B.4 navrhovaného uznesenia počas celej platnosti zmluvy bez zníženia rozpočtu Kancelárie Národnej rady Slovenskej republiky.	O	A	Upravený bod uznesenia B. 2. a B. 4.	
GP SR	Návrh uznesenia vlády v bode B.2. ukladá ministrovi financií znížiť výdavky kapitol o čiastky uvedené v prílohe č. 1 alebo č. 2 podľa schválenej alternatívy financovania úloh vyplývajúcich zo zmluvy v rámci Návrhu rozpočtu verejnej správy na roky 2006 – 2008.
	S týmto bodom návrhu uznesenia vlády zásadne nesúhlasíme z týchto dôvodov:

V prípade, že Ministerstvo financií SR nezohľadní požiadavky kapitol na pridelenie prostriedkov na uvedený účel, dôjde ku kráteniu výdavkov bez navýšenia limitov, t.j. na úkor ostatných výdavkov plánovaných na zabezpečenie investičných a materiálových potrieb rezortov.

V bode B.2. sú uvedené roky 2006 až 2008, pričom rozpočet na rok 2006 bol odovzdaný na Ministerstvo financií SR už v júni 2005. Z uvedeného dôvodu už nemožno uplatňovať požiadavky na rok 2006, preto navrhujeme v bode B.2. namiesto rokov 2006 – 2008 uviesť roky 2007 – 2008.	Z	A	Upravený bod uznesenia B. 2.	
	Podľa bodu B.4. má minister dopravy, pôšt a telekomunikácií SR uplatniť požiadavku na celkové finančné prostriedky na plnenie úloh vyplývajúcich zo zmluvy pre rok 2006.
Tento bod navrhujeme rozšíriť na roky 2006 – 2008; potom body B.1. až B.3. možno z návrhu uznesenia vypustiť.	O	A	Upravený bod uznesenia B. 4., pričom z dôvodu zabezpečenia mechanizmu rozpočtovania nie je možné vypustiť body uznesenia B. 1. až B. 3. 
Bod B.4. je rozšírený na roky 2006 – 2008, avšak vypustenie bodov by narušilo mechanizmus rozpočtovania.	
ÚV SR	Úrad vlády SR si nerozpočtoval za rok 2006 finančné prostriedky na multifunkčnú zmluvu Microsoft Enterprise Agreement. Navrhujeme, aby finančné prostriedky na multifunkčnú zmluvu pre rok 2006 boli centrálne hradené z rozpočtovej kapitoly Ministerstva dopravy, pôšt a telekomunikácií SR. Tiež sa nám zdá nevyhnutné, aby rozpočtové výdavky pre roky 2007 a 2008 boli hradené z obligatórnych výdavkov MDPT SR.	Z	A	Finančné záväzky, vyplývajúce z tejto zmluvy budú centrálne hradené z prostriedkov Ministerstva dopravy, pôšt a telekomunikácií SR počas celej doby trvania zmluvy, avšak  výdavky budú rozpočtované na jednotlivé príslušné rezorty.	
MF SR	Preto žiadame do materiálu a návrhu uznesenia vlády uviesť výšku finančných prostriedkov podľa jednotlivých rokov, o ktoré budú znížené výdavky jednotlivých kapitol a zvýšený limit výdavkov kapitoly MDPT SR na roky 2006 – 8, ktoré budú  určené na úhradu jednotlivých splátok  zmluvy. Uvedenú pripomienku považujeme za zásadnú.	Z	A	Zapracované v texte.	
MK SR	MK SR žiada doplniť dôvod, prečo nebolo MK SR zahrnuté do uvedenej zmluvy na roky 2006 -2008. Navrhujeme doplniť text, ktorý bol v pôvodnom materiáli v roku 2002, alebo inak  vhodne upravený.	O	A	Zapracované v texte.	
MP SR	Ministerstvo pôdohospodárstva SR (ďalej MP SR) nesúhlasí so znížením rozpočtovej kapitoly MP SR na rok 2006 o sumu potrebnú na financovanie udržiavacieho poplatku podľa navrhovaných splátkových kalendárov, nakoľko s touto sumou sa v rozpočte MP SR na rok 2006 nepočítalo a táto nie je v rozpočte MP SR naplánovaná. Žiadame, aby finančné prostriedky na plnenie úloh vyplývajúcich zo zmluvy pre rok 2006 boli centrálne zabezpečené MDPT SR podľa bodu B.4 navrhovaného uznesenia.	O	A	Upravený bod uznesenia B. 4.	
	Ministerstvo pôdohospodárstva SR k 20.9.2005 navýšilo počet licencií z prihlášky č. 4927654, formou True up o ďalších 448 licencií,. t.j.  z pôvodných 1234 (stav k 30.7.2005) na 1682. Okrem toho do konca roka 2005 pripravujeme zvýšenie počtu až na cca 4000 licencií zapojením našich priamo riadených organizácií do vykonávacej prihlášky. Zmluva Microsoft Enterprise Agreement pre štátnu a verejnú správu SR je platná do 31.12.2005. Na základe uvedenej skutočnosti žiadame do finálneho dokumentu zapracovať aktuálne počty licencií k 31.12.2005, vypracovať novú kalkuláciu nákladov a splátkový kalendár.	O	A	Zapracované v texte. Bol upravený počet licencií Ministerstva pôdohospodárstva SR na 1682 ks, pričom prihláška zahŕňa iba aktuálne počty licencií. Zvýšenie počtu licencií je možne iba v prípade doplnenia počtu licencií v zmysle podmienok prihlášky.	
MPSVR SR	V prílohe č. 2 strana 4 žiadame rozdeliť počet licencií 3454 na dve položky, Ministerstvo práce, sociálnych vecí a rodiny SR má 355 licencií a Ústredie práce, sociálnych vecí a rodiny má 3099 licencií, z dôvodu pôvodného rozdelenia licencií v roku 2002 medzi MPSVR SR a NUP.	O	A	Zapracované v texte. Počty licencií (3 454 ks) boli upravené na dve položky: Ministerstvo práce, sociálnych vecí a rodiny SR - 355 licencií a Ústredie práce, sociálnych vecí a rodiny - 3099 licencií.	
	Žiadame, aby finančné záväzky, vyplývajúce z tejto zmluvy boli hradené z prostriedkov Ministerstva dopravy, pôšt a telekomunikácií, ako garanta tejto zmluvy.	O	A	Finančné záväzky, vyplývajúce z tejto zmluvy budú centrálne hradené z prostriedkov Ministerstva dopravy, pôšt a telekomunikácií SR počas celej doby trvania zmluvy, avšak  výdavky budú rozpočtované na jednotlivé príslušné rezorty.	
MS SR	Vypustiť bod B2 návrhu uznesenia vlády
Ministerstvo spravodlivosti SR si v súlade s uznesením č. 1020 zo 4.9.2002 neuplatnilo v návrhu rozpočtu na rok 2006 žiadne finančné prostriedky na realizáciu multilicenčnej zmluvy MS EA, z tohoto dôvodu nesúhlasíme so znížením výdavkov kapitoly MS SR podľa rozpisu v prílohe č.1 a 2.	Z	A	Upravený bod uznesenia B. 2.	
MŠ SR	Žiadame, aby finančné prostriedky pre plnenie úloh vyplývajúcich z multilicenčnej zmluvy Microsoft Enterprise Agreement pre štátnu a verejnú správu SR na rok 2006 boli zabezpečené Ministerstvom dopravy, pôšt a telekomunikácii SR v zmysle bodu B.4 návrhu uznesenia vlády SR s možnosťou presunu nepokrytých finančných nákladov na roky 2007 a 2008. MŠ SR si v návrhu rozpočtu na rok 2006 v zmysle uznesenia vlády SR č.1020/2002 k návrhu multilicenčnej zmluvy neuplatnilo výdavky na softvérové produkty, ktoré sú nám poskytované v zmysle tejto zmluvy – Upgrade Windows, MS Office Standard a Core CAL. Z toho dôvodu nie je možné znížiť výdavky rezortu školstva na rok 2006 o výdavky na tieto softvérové produkty. 	Z	A	Upravený bod uznesenia B. 4.	
	Žiadame v Správe o plnení multilicenčnej zmluvy Microsoft Enterprise Agreement pre štátnu a verejnú správu doplniť tak, ako to bolo v pôvodnej zmluve, nasledovným textom: „Okrem počtu licencií (delimitácia z MV SR v počte 717 na MŠ SR) uvedených v Splátkovom kalendári rovnomerného ročného financovania na roky 2006 až 2008 pre Ministerstvo školstva SR neboli so zmluvy Enterprise Agreement zaradené licencie, ktoré sú riešené prostredníctvom zmluvy Microsoft Academic Select za zľavy v nej uvedené oproti cenám v komerčnom sektore. Zmluva Academic Select je cenovo a organizačne výhodná a je určená pre oblasť vzdelávania a kultúry a vynimočne v SR aj pre oblasť zdravotníctva. Vojenská akadémia v Liptovskom Mikuláši tiež spadá pod zmluvu Microsoft Academic Select a má právo využívať zľavy, ktoré tento program umožňuje.“	Z	A	Zapracované v texte.	
	Žiadame pred predložením materiálu na rokovanie vlády SR dať materiál na pripomienkovanie a následné schválenie v Rade vlády SR pre informatiku v zmysle zákona č. 261/1995 Z. z. o štátnom informačnom systéme, § 6 Rada.	O	N	Keďže Správa o plnení multilicenčnej zmluvy Microsoft Enterprise Agreement pre štátnu a verejnú správu SR nie je strategický alebo koncepčný materiál, preto nemusí byť predmetom rokovania v Rade vlády SR pre informatiku v zmysle § 6 predmetného zákona.	
MV SR	Navrhujeme bod prerozdelenie licencií pre potreby orgánov štátnej správy SR vypustiť a taktiež ho vypustiť z textu FINANČNÉ POROVNANIE I.  Ďalšia úspora…
V texte FINANČNÉ POROVNANIE 2 v časti Ministerstvo vnútra SR, REGOB nahradiť textom “ obecné úrady“.
Na základe týchto skutočností upraviť :
•	prílohu č.1. Splátkový kalendár  - 1. a 2. alternatíva 
•	prílohu č. 2 Návrh splátkového kalendára - podrobné vymedzenie špecifikácie prihlášky Ministerstva dopravy, pôšt a telekomunikácií SR k multilicenčnej EA zmluve (na roky 2006 – 2008), Splátkový kalendár – 1. alternatíva rovnomerné ročné financovanie
	prílohu č.3 Aktuálny zoznam inštitúcií a počet licencií prihlášky č.4927654 v časti v časti Ministerstvo vnútra SR, REGOB nahradiť textom “ obecné úrady“.	O	A	Zapracované v texte.	
	Ministerstvo vnútra, sekcia verejnej správy si pri návrhu rozpočtu na rok 2006 v zmysle platného uznesenia vlády SR č. 1020 zo 4. septembra 2002 k Návrhu Multilicenčnej zmluvy Microsoft Enterprise Agreement pre štátnu a verejnú správu SR nenaplánovala  výdavky na softvérové produkty, ktoré boli poskytované cez schválenú zmluvu – Upgrade Windows, MS Office a Core Call.
Preto žiadame, aby finančné prostriedky pre plnenie úloh vyplývajúcich zo zmluvy pre rok 2006 boli zabezpečené Ministerstvom dopravy, pôšt a telekomunikácii v rámci bodu B4 navrhovaného uznesenia vlády s možnosťou presunu nepokrytých finančných nákladov na roky 2007 a 2008.	O	A	Upravený bod uznesenia B. 4.	
	Žiadame znížiť počet licencií o 333 ks na 4 787 ks a tento rozdiel presunúť pre potreby ÚIT v rámci Ministerstva vnútra SR	O	A	Zapracované v texte. Počet licencií MV SR bol znížený o požadovaný počet, pričom vzniknutý rozdiel bol presunutý na PHaZZ v rámci centrálnej evidencie MDPT SR.	
	V časti B návrhu uznesenia vypustiť znenie úlohy B.1, B.2 a B.4.  Navrhujeme nové úlohy v znení „B.1 - ukladá ministrom, predsedom ostatných ústredných orgánov štátnej správy, správcom rozpočtových kapitol predložiť ministrovi dopravy, pôšt a telekomunikácií aktualizovaný počet licencií z prihlášky č. 4927654 potrebných pre jednotlivé rozpočtové kapitoly od 1. januára 2006 v termíne do  30. októbra 2005“. „B. 2 – ukladá ministrovi dopravy, pôšt a telekomunikácií predložiť podpredsedovi vlády a ministrovi financií požiadavku na finančné prostriedky na plnenie úloh vyplývajúcich zo zmluvy na roky 2006 až 2008 v termíne ihneď.	Z	A	Pripomienka bola vyriešená na spoločnom stretnutí dňa 14. 10. 2005	
MVRR SR	„V zmysle platného uznesenia vlády Slovenskej republiky č. 1020 z 4. septembra 2002 k návrhu Multilicenčnej zmluvy Microsoft Enterprise Agreement pre štátnu a verejnú správu SR si naša organizácia pri návrhu rozpočtu na rok 2006 neuplatnila výdavky na softvérové produkty, ktoré sú im poskytované cez schválenú zmluvu - Upgrade Windows, MS Office Standard a Core CAL. Vzhľadom na uvedené, nie je možné znížiť výdavky našej inštitúcie na rok 2006 o výdavky na tieto softvérové produkty.
Požadujeme, aby finančné prostriedky pre plnenie úloh vyplývajúcich zo zmluvy pre rok 2006 boli zabezpečené Ministerstvom dopravy, pôšt a telekomunikácii v podľa bodu B4 navrhovaného uznesenia vlády s možnosťou presunu nepokrytých finančných nákladov na roky 2007 a 2008.“	O	A	Upravený bod uznesenia B. 4.	
MZV SR	Upraviť body B1 a B2 navrhovaného uznesenia tak, aby nedošlo ku kráteniu rozpočtu rezortu MZV SR v roku 2006.	Z	A	Upravený bod uznesenia B. 2.	
	MZV SR zastáva názor, že financovanie multilicenčnej zmluvy Microsoft Enterprise Agreement by nemalo zaťažovať jednotlivé rezorty, a malo by byť zastrešené a financované jednou inštitúciou (podobne, ako je jednou inštitúciou financovaná a prevádzkovaná vládna sieť Govnet). V zmysle tejto politiky žiadame prepracovať navrhované uznesenie.	Z	A	Vo svojej podstate aktivity spojené so správou multilicenčnej zmluvy Enterprise Agreement ako aj finančné záväzky sú zastrešované a financované jednou inštitúciou – MDPT SR.	
MZ SR	MZ SR pri návrhu rozpočtu na rok 2006 v zmysle platného uznesenia vlády Slovenskej republiky č. 1020 z 4. septembra 2002 k návrhu Multilicenčnej zmluvy Microsoft Enterprise Agreement pre štátnu a verejnú správu SR si naša organizácia pri návrhu rozpočtu na rok 2006 neuplatnila výdavky na softvérové produkty, ktoré sú im poskytované cez schválenú zmluvu - Upgrade Windows, MS Office Standard a Core CAL. Vzhľadom na uvedené, nie je možné znížiť výdavky našej inštitúcie na rok 2006 o výdavky na tieto softvérové produkty.
Požadujeme, aby finančné prostriedky pre plnenie úloh vyplývajúcich zo zmluvy pre rok 2006 boli zabezpečené Ministerstvom dopravy, pôšt a telekomunikácii v podľa bodu B4 navrhovaného uznesenia vlády s možnosťou presunu nepokrytých finančných nákladov na roky 2007 a 2008.“	O	A	Upravený bod uznesenia B. 4.	
MŽP SR	Zabezpečiť finančné prostriedky vyplývajúce zo zmluvy Microsoft Enterprise Agreement pre štátnu a verejnú správu SR (ďalej len „Zmluva“)  pre roky 2006 až 2008 z kapitoly Ministerstva dopravy, pôšt a telekomunikácií SR. Zníženie výdavkov v rezorte MŽP SR na rok 2006 z dôvodu krytia požiadaviek vyplývajúcich zo Zmluvy nie je možné, pretože naša inštitúcia si pri návrhu rozpočtu na rok 2006 v zmysle platného uznesenia vlády Slovenskej republiky č. 1020 zo 4. 9. 2002 k návrhu Zmluvy neuplatnila výdavky na softvérové produkty, ktoré sú nám poskytované na základe zmluvy.
Naviac, návrh rozpočtu výdavkov kapitoly MŽP SR na rok 2006 (zdroj 111) je 
v porovnaní s rozpočtom roku 2005 nižší o 268 mil. SK.	Z	A	Upravený bod uznesenia B. 4.	
NBÚ SR	Vzhľadom na to, že Národný bezpečnostný úrad zmluvou č. NBU/EA/2005 pristúpil k zmluve Microsoft Enterprise Agreement a zakúpil 200 ks licencií Microsoft Profesional Desctop TrueUp, žiadame 
v prílohe č. 2 do tabuľky doplniť
názov orgánu	„Národný bezpečnostný úrad“
počet licencií z prihlášky č. 4927654   „200“
vyčíslenie nákl.za rok 2006 (SKK)	„1 524 156“
vyčíslenie nákl.za rok 2007 (SKK)	„1 524 156“
vyčíslenie nákl.za rok 2008 (SKK)	„1 524 156“
v prílohe č. 3 do tabuľky doplniť
názov orgánu	„Národný bezpečnostný úrad“
počet licencií z prihlášky č. 4927654   „200“	Z	A	Zapracované v texte.	
PMÚ SR	Názov predkladaného materiálu nekorešponduje s textom predkladacej správy, v ktorej sa hovorí už len o Návrhu na predĺženie doby platnosti prihlášky k multilicenčnej zmluve Microsoft Enterprise pre štátnu a verejnú správu SR na roky 2006 – 2008, pričom sa nezmieňuje o správe o plnení tejto zmluvy. Navrhujeme zosúladiť terminológiu používanú tak v predkladacej správe ako v samotnom texte predmetného materiálu.	O	A	Zapracované v texte.	
ÚVO	Zásadne nesúhlasíme s úlohou B.2. 
Náš úrad si pre rok 2006 neuplatnil v návrhu rozpočtu finančné prostriedky na financovanie rovnakých softwarových produktov ako poskytuje multilicenčná prihláška č. 4927654.
Finančné prostriedky pre rok 2006 je na tento účel potrebné zabezpečiť centrálne z kapitoly Ministerstva dopravy pôšt a telekomunikácií Slovenskej republiky alebo úpravou harmonogramu splátok bez dopadu na rozpočet nášho úradu v roku 2006. Z textu úlohy B.2 požadujeme úplne vypustiť zníženie výdavkov rozpočtov jednotlivých kapitol na rok 2006.
Výdavky na ďalšie obdobie roky 2007 a 2008 by mali byť rozpočtované ako obligatórne výdavky na vyššie uvedenú prihlášku vo výdavkoch rozpočtov jednotlivých kapitol, aby mohlo dôjsť k ich presunu do výdavkov rozpočtu inej kapitoly.
Navrhujeme z úlohy B.2 vypustiť rok 2006 a pokiaľ ide o zníženie výdavkov v rokoch 2007 a 2008 upraviť text úlohy tak, že zníženie výdavkov jednotlivých kapitol  sa uskutoční len v prípade, že tieto výdavky budú rozpočtované povinne  vo výdavkoch jednotlivých dotknutých kapitol.	Z	A	Upravený bod uznesenia B. 2. a B. 4.	
Vysvetlivky:
O – obyčajná pripomienka
Z – zásadná pripomienka
A – akceptovaná pripomienka
N – neakceptovaná pripomienka